Глаголонть залогонзо

**Залогось** - те глаголонть уликсчизэ, маштомазо эсензэ формасонзо невтемс тевтеицянть ды объектэнть ютксо эрьва кодат сюлмавоматнень.

Неть сюлмавоматнень лангс нежедезь, явовить эрзянь глаголонть истят залогонзо: действительной, страдательной, велявтомань(возвратной), тувталонь( понудительной).

## Действительной залогось
Действительной залогонь глаголось панжи истямо тевтеемань смусть, кона кандови виде объектс, конань вельде мезе-бути тееви, топавтови: 1. *Тетям *'теи пирявт.***                      2. ''Авась '''шли вальма.*** 3. *"Авай, *'рамат** тень мазый **паця**?" - энялды тейтерькась. "**Раман**, кода эно **а раман**".'' 4. ''Тикшетнестэ **теиль** (Акулина Ивановна) **надобият***             ([[Журавлёвонь, Числав Григорьевич|Ч. Журавлёв]]). 5. ''Мишка(лишмесь) пек вечкиль, зярдо сонзэ '''каванилизь пинемеде*** (Ч. Журавлёв).

Объект марто полавтнемань форматне - действительной залогонь глаголт, сынст тевтеемаст свал аравтови виде дополненияс.

Невтемга: 1. *Недлянь ютазь *'Катянь нолдызь** больницясто.'' 2. ''Цёрась **пекстызе кенкшенть, кискиненть сюлмизе** кузтемпес...**эйкакшонть саизе** берёмазонзо, ды сынь тусть Верепев.'' 3. ''"**Ломанде а эряви пелемс**, Сашок", **мурнизе цёрынензэ** тетясь...''(Весе валрисьметне [[Разгуляева, Татьяна Васильевна|Т. Разгуляевань]]).

Синтаксиссэ действительной залогонь глаголтнэнь башка ёнксост ашти сеньсэ: сынст марто алкуксонь тевтеицянть лемдиця валось - валрисьмесэ подлежащей, алкуксонь объектэнть лемдицясь - виде дополнения.

Нетемга: 1. ***Таргась*' (Витя) зепстэнзэ ламбамо **сюкоро**...*(виде доп.) ([[Разгуляева, Татьяна Васильевна|Т. Разгуляева]]). 2. ***Проска*** (подл.) ***каванизе Мария Сергеевнань*** (виде доп.) ***прякадо*** (виде доп.) ды ***сывельямдо*** (виде доп.) ([[Разгуляева, Татьяна Васильевна|Т. Разгуляева]]). 3. Неть ***чувтынетнень*** (виде доп.) ***озавтызь*** школасо ***тонавтницятне*** (подл.).

== Страдательной залогось ==
Страдательной залогонть форманзо истят:

а) *-в-* суффиксэнть вельде теезь глаголт: *копача-в-омс (копачамс) - менелесь копачавсь раужо пельсэ; юта-в-омс (ютамс) - окойники кувака кись миненек ютавсь;*

б) страдательной залогонь причастият: *соказь (сокамс) - паксясь соказь тракторсо; ледезь (ледемс) - тикшесь ледезь пелюмасо; стазь (стамс) панарось стазь маштыця кедьсэ.*

Страдательной залогонь форматнень пингстэ тевтеицянть лемдиця валось саи местной эли дательной падежень форма, валрисьмесэ топавты аволь виде (косвенной) дополнениянь тев; объектэнть невтиця валось путови именительной падежень формас, валрисьмесэ ары подлежащеекс. Ёвтазесь нурькинестэ невтеви истя:

алкуксонь тевтеицясь - аволь виде дополнения

алкуксонь объектэсь - подлежащей

Те мекевлангт велявтомась тееви глаголонть формасонзо ды субъектэнь-объектэнь панжиця валтнэнь формасост. Невтемга: ***Модась** вельтявсь **ловсо.  Модась** вельтязь **ловсо**.* Грамматикань коряс тевесь ашти истя: *модась* - именительной падежсэ, подлежащей, *ловсо* - местной падежсэ, аволь виде дополнения. Логикань коряс арсеви лиякс: *ловось* - тевень теиця, сонзэ тевензэ вельде полавтовсь *модась*, секскак *модась* - объект.

Местной эли дательной падежень формасо аволь виде дополнениянть улемазо - те страдательной залогонть пек содавикс тешксэзэ.

Местной падежень формась тевс нолдави сестэ, зярдо тевтеицясь - аволь ломанень лем. Невтемга: *Сон (Мария Сергеевна) а пек сыре, ансяк удалов пурназь тусто **черензэ** аламнеде токазь **шержесэ**...* ([[Разгуляева, Татьяна Васильевна|Т. Разгуляева]]). *Шержесь* - алкуксонь тевтеицясь, ялатеке сон аволь подлежащей, сон местной падежсэ аволь виде дополнения.

Улиндеряй тевтеицянть невтиця валось ломанень лем эли сонзэ полавтыця местоимения, дополнениякс сон ары дательной падежень формасо.

Невтемга: 1. *Эрьва **авантень** эсензэ эйкакшозо вечкеви. Авась - тевтеицясь, вечкитясь, ёвтазь дательной падежень формасо, секс сон аволь виде дополнения.* 2. *Аволь покш атинесь ней **монень** неявсь покшокс, теке ёвксонь богатырь, конадо пельсь натой толось* ([[Журавлёвонь, Числав Григорьевич|Ч. Журавлёв]]). *Мон* атиненть неицясь, тевтеицясь; местоимениясь ашти дательной падежень формасо, секс сон аволь виде дополнения.

Действительной ды страдательной залогонь формань кирдиця валрисьметне сюлмазь вейкест-вейкест марто вейкетьксчисэ ды явомасо. Вейкетьксчись - тевс нолдазь валтнэсэ, явовомась - неть валтнэнь форматнесэ ды синтаксисэнь тевсэнть.

Невтемга: 

Действительной залог: ***Пиземесь** начты **моданть***;

*пиземесь* - им. падежень форма, подлежащей;

*моданть* - род. падежень форма, виде дополнения;

Страдательной залог: ***Модась** начтови **пиземесэнть**; **Модась** начтозь **пиземесэнть**;*

*модась* - им. падежень форма, подлежащей

*пиземесэнть* - мест. падежэнь форма, аволь виде дополнения.

== Велявтомань (возвратной) залогось ==
Те глаголонь форма, кона невти тевтееманть эстензэ теицянтень велявтоманзо. Истят глаголтнэнь пингстэ субъектэсь ды объектэсь - вейке секе лицясь (предметэсь).

Велявтомань залогонь глаголтнэ теевить ютыця смусть марто глаголсто -в- суффиксэнть вельде: *вачкоде-в-емс (вачкодемс), тока-в-омс (токамс), томба-в-омс (томбамс), эшке-в-емс (эшкемс).*

Неть глаголтнэнь тевс нолдамосо вастовить истят башка ёнкст.
# Топавтындеряй тевтееманть вейке лиця (предмет), сонензэ велявтыяк тевтеемась. Невтемга: 1. *Алёнка эзь кирдеве, ёртозь **ёртовсь** килеентень ды пиризе вишка рунгинесэнзэ* ([[Разгуляева, Татьяна Васильевна|Т. Разгуляева]]). 2. *Кулясов учизе, зярдо Саша **ярсави*** ([[Андрей Иванович Брыжинский|А. Брыжинский]]).
# Топавтындеряйть тевтееманть кавто эли седе ламо лицят (предметт), сон кандови эйстэст эрьвантень. Невтемга: 1. *Малав колмо иеть уш ютасть, кода **теевсть** содавиксэкс Петя ды Наташа* ([[Андрей Иванович Брыжинский|А. Брыжинский]]). 2. *Эрзянь ломанть! **Пурнавтано** раськень од толпандянть перька ды вейсэ серьгедьсынек кезэрень пингень ды од моронок* ([[Журавлёвонь, Числав Григорьевич|Ч. Журавлёв]])

== Тувталонь (понудительной) залогось ==
Те залогонть глаголтнэ невтить: тевтееманть топавтомга ули тувтал, кинь-бути/мезень-бути меремазо-кармавтомазо.

Тувталонь форматне теевить *-вт-* суффиксэнть вельде: *карма-вт-омс (кармамс), вано-вт-омс (ваномс), леде-вт-емс (ледемс).*

Неть глаголтнэнь сехте неявиця башка ёнксост истямо: сынст марто эрцить кавто тевтеицят. Вейкесь эйстэст - подлежащей, сон кармавты объектэнть - виде дополнениянть тевенть топавтомо, лиси, виде дополнениясь секе шкане - тевтеиця (субъект).

Невтемга:
# *Лиза **сыргавтызе** стаданть Вечкема латконть ёнов, косо чавсь сиянь кирьксэнь кондямо лисьмапря* ([[Журавлёвонь, Числав Григорьевич|Ч. Журавлёв]]). *Лиза* - им. падежень форма, тевтеиця-кармавтыця, подлежащей; *стаданть* - род. падежень форма, объект, виде дополнения; *сыргамс* тевтееманть топавтызе *стадась*, секскак, объекттэ башка, те валось невти тевень теицянть лемензэяк.
# *Пертьпельга касыця чувтотне **кенярдовтыть** сельметь эсь мазычисэст* ([[Андрей Иванович Брыжинский|А. Брыжинский]]). *Чувтотне* - им. падежень форма, теень теиме кармавтыця, подлежащей; *сельметь* - им. падежень форма, объект, виде дополнения; *кенярдыть сельметне*, секскак, объектэкс улеманзо марто вейсэ, *сельметь* валось невти тевень топавтыцянтькак.       
Тувталонь невтиця глаголтнэ эрсить аволь виде дополнения мартояк, конат ёвтавить родительной падежень формасо кедьстэ вальмельгаксонть марто: 1. ***Тейтерень кедьстэ кандовтыть** ведь.* 2. ***Цёрат кедьстэ лазновтт** пенгеть.*                                                                                                                                                                                                                                                                       

== Сёрм. ==
*'Мария ИМАЙКИНА''', филологиянь наукань кандидат, доцент

Саезь: "СЯТКО", №8 (718), 2017